**Un fulg de gând...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un fulg de gând se naște-n al meu creier...

Arcuș trecut pe coarde de un greier

În sunet proaspăt scaldă amintirea

Zăpezilor ce-și caută menirea!

Steluță-n întuneric pe cortină

Se înroșește, parc- ar fi o vină

În ochii ce-n adânc sunt țintuiți...

" Degeaba vrei tristețea să dezminți!"

Și cade fulgul... în realitate,

Își spulberă din raze...rând, pe toate...

Se scutură înfrigurate-n creier

Idei necoapte pe care le treier.

Așa-mi petrec în lumea prea îngustă

Fulg după fulg...și ea devine pustă

Pe care pasc cai albi de insomnie...

Pe care cad fulgii în armonie.